HRVATSKO KNJIŽNIČARSKO DRUŠTVO

CROATIAN LIBRARY ASSOCIATION

**Hrvatsko knjižničarsko društvo**

**Hrvatske bratske zajednice 4**

**10000 ZAGREB**

**Zapisnik sa sastanka Komisije za slobodan pristup informacijama** **i slobodu izražavanja HKD-a**

 **Sastanak Komisije za slobodan pristup informacijama i slobodu izražavanja održao se 31. siječnja 2014.g.** od 13.00 do 15.00 sati **u Zagrebu, u prostorijama HKD-a**

 PRISUTNI:

**Alemka Belan-Simić**

Matična ustanova: Knjižnice grada Zagreba, Matična služba

**Loris Bučević-Sanvincenti**
Matična ustanova: Knjižnice grada Zagreba, Matična služba

**Tea Grašić-Kvesić**, **predsjednica komisije**
Matična ustanova: Knjižnice grada Zagreba

**Ivana Hebrang Grgić**
Matična ustanova: Filozofski fakultet, Odsjek za informacijske znanosti, Katedra za bibliotekarstvo

**Dunja Holcer**
Matična ustanova: Narodna knjižnica i čitaonica Vlado Gotovac Sisak

**Aleksandra Horvat**
Matična ustanova: Filozofski fakultet, Odsjek za informacijske znanosti, Katedra za bibliotekarstvo

**Davorka Pšenica**
Matična ustanova: Nacionalna i sveučilišna knjižnica, Odnosi s javnošću

DNEVNI RED

1. Usvajanje Dnevnog reda

2. Izbor članova Programskog i organizacijskog odbora 14. okruglog stola

 3. Izbor urednika Zbornika 13. okruglog stola

 4. Primjedbe i prijedlozi vezano uz daljnji rad Komisije

5. Prijedlog teme 15. okruglog stola i izbor članova Programskog i organizacijskog odbora

5. Razno

**Ad 1. Usvajanje Dnevnog reda**

Dnevni je red jednoglasno usvojen.

**Ad 3. Izbor članova Programskog i organizacijskog odbora 14. okruglog stola *Prava korisnika i slobodan pristup informacijama***

 Predsjednica KSPI Tea Grašić Kvesić otvorila je treću točku dnevnog reda prijedlogom da članovi Programskog i organizacijskog odbora 14. okruglog stola ***Prava korisnika i*  *slobodan pristup informacijama***budu: Aleksandra Horvat, Edita Bačić, Ivana Hebrang Grgić, Dunja Holcer Tea Grašić Kvesić. Članovi Komisije pozvani su da daju svoje mišljenje i prijedloge. Uslijedila je rasprava u kojoj je iznesen prijedlog Alemke Belan Simić i Aleksandre Horvat o ulasku Milene Bon (Nacionalna i sveučilišna knjižnica u Ljubljani) i Vesne Crnogorac (Društvo bibliotekara Srbije) u Programski i organizacijski odbor 14. okruglog stola, naglašavajući tradicionalnu važnost okruglog stola Komisije kao **međunarodnog** skupa. Prijedlog je jednoglasno usvojen.

**Ad 4. Izbor urednika Zbornika 13. okruglog stola**

 S obzirom na obavezu i praksu, za urednice Zbornika 13. okruglog stola jednoglasno su izabrane: Ivana Hebrang Grgić i Tea Grašić Kvesić (članice Programskog i organizacijskog odbora 13. okruglog stola). S obzirom na ritam pristiglih radova, ali zbog kroničnog nedostatka sredstava, razmatralo se i o mogućnosti izlaska Zbornika kao dvobroja (13. i 14. okrugli stol). Prihvaćen je i prijedlog predsjednice Komisije da imena članica Programskog i organizacijskog odbora budu navedena u sljedećim Zbornicima .

**Ad 5. Primjedbe i prijedlozi vezano uz daljnji rad Komisije**

Razvila se živa diskusija o radu Komisije čiji rad je ograničen zbog izostanka financijskih sredstava Ministarstva kulture. Govorilo se o važnosti rada Komisije koju bi trebalo još jače isticati. O tom prijedlogu naknadno nam stiže mail Alemke Belan Simić kako bi bilo dobro da se prevede *IFLA stetement on libraries and development (2013),* koji ističe važnost pristupa informacijama, te da predsjednica Komisije provjeri na GO ili SO HKD-a hoće li netko drugi prevesti tekst, jer su se IFLA-ine izjave prevodile i objavljivale u HKD Novostima.

U nastavku diskusije upozorilo se da se Dubrovačko regionalno društvo treba ponovno konstituirati i započeti s radom jer (nekadašnji) članovi društva po Statutu HKD-a ne mogu raditi u stručnim tijelima HKD-u tj. u Komisijama.

 Članak 8. iz Statuta HKD-a

Članstvo u Društvu je dobrovoljno.

Članovi Društva su fizičke i pravne osobe.

Članstvo u Društvu može biti redovno, počasno, pridruženo i potporno.

Redovni član Društva može postati knjižničarska udruga (u daljnjem tekstu: udruga) registrirana kao pravna osoba sa sjedištem u Republici Hrvatskoj, te pojedinac iz knjižničarske struke.

Pojedinac koji se učlanjuje u Društvo, ne može istovremeno biti učlanjen u udrugu koja je redovni član Društva.

Svi pojedinci učlanjeni u Društvo kao redovni članovi čine **Klub knjižničara** (u daljnjem tekstu: Klub.

Počasni član Društva može postati pojedinac iz zemlje i inozemstva koji je dao značajan doprinos razvoju knjižnica i knjižničarske djelatnosti.

Pridruženi član Društva može postati pojedinac ili pravna osoba izvan struke koji svojim znanjem i iskustvom može doprinijeti razvoju knjižničarstva.

Potporni član Društva može postati pojedinac ili pravna osoba iz zemlje i inozemstva koji moralno i materijalno podupire djelatnost Društva.

**Ad 5. Prijedlog teme 15. okruglog stola i izbor članova Programskog i organizacijskog odbora**

Na sastanku je donesena odluka o uključivanju svih članica Komisije u aktivno predlaganje teme za sljedeći 15. okrugli stol kako bismo mogli što prije odabrati temu i urediti prijedlog teme za prijavu GUK-u i MK.

**Ad 6. Razno**

Članice Komisije prihvatile su prijedlog da ove godine, prvi puta, programski odbor 14. okruglog stola otvori mogućnost prijave izlaganja, osim samo pozvanih izlaganja kao do sada.

**Prilog: isprike članica Komisije koje nisu bile u mogućnosti doći na sastanak koje su stigle mail-om**

Draga Tea,

hvala na pozivu, nadam se da ce sastanak proteci O.K.

Ja zaista nisam u mogucnosti doci na sastanak Komisije,

 ali kad stignes posalji kratki zapisnik pa cu se rado ukljuciti u daljnji rad.

Puno pozdrava tebi i ostalima,

Edita

----------------------------------------------------------------------------------------------------------------------------------

Drage kolegice, ispričavam se radi sutrašnjeg nedolaska na sastanak. Do daljnjega sam na rodiljnom dopustu. Želim vam uspješan rad u Komisiji! Lijep pozdrav, Silvija Perić

----------------------------------------------------------------------------------------------------------------------------------

Poštovana,

nažalost danas ipak neću doći na sastanak jer moram prisustvovati sjednici Gradskog vijeća u 12 sati zbog izlaganja Izvješća financijskog plana i Izvješća plana i programa rada Knjižnice u protekloj godini.

Naravno Dnevni red me dočekao jutros na faxu.

Ispričavam se zbog nedolaska te Vam želim ugodan dan i mnoštvo konstruktivnih ideja!

S poštovanjem,

Romana Horvat iz Pučke knjižnice i čitaonice Daruvar

----------------------------------------------------------------------------------------------------------------------------------

Isprika Marice Šapro- Ficović - nedolazak zbog smrti majke.

 Predsjednica KSPI, Tea Grašić-Kvesić